সাহেব, বিবি অউর গ্যাংস্টার () একটি ২০১১ সালের ভারতীয় প্রণয়কাহিনী মূলক থ্রিলার নাট্য চলচ্চিত্র। এটি পরিচালনা করেছিলেন তিগমাংশু ধুলিয়া এবং এর চিত্রনাট্যকার ছিলেন সঞ্জয় চৌহান। জিমি শেরগিল, মাহি গিল এবং রণদীপ হুদা এর মুখ্য চরিত্রে অভিনয় করেছিলেন। এটি সাহেব, বিবি অউর গ্যাংস্টার চলচ্চিত্র ক্রমের প্রথম ভাগ।  সংক্ষিপ্তসার  উত্তরপ্রদেশ রাজ্যের একটি ছোট্ট শহরে এই গল্পের ভিত্তি।  সাহেব বিবি অউর গ্যাংস্টার একজন সুন্দরী রানি (মাহি গিল), তার স্বামী রাজা (জিমি শেরগিল) এবং উচ্চাভিলাষী যুবক বাবলুর (রণদীপ হুদা) মধ্যে, ষড়যন্ত্র, বিশ্বাসঘাতকতা এবং উচ্চাকাঙ্ক্ষার একটি গল্প।  রাজা এবং তার রাণী তাদের পৈতৃক রাজবাড়িতে বাস করে এবং তাদের পূর্বপুরুষদের রেখে যাওয়া পুরনো মর্যাদা ও কাঠামো বজায় রাখার চেষ্টা করে। তবে পরিবর্তিত সময়ের কারণে, কিছু চরম আর্থিক পরিস্থিতি এবং  একজন উপপত্নী রাখার রাজকীয় দীর্ঘকালীন অভ্যাসের ফলে, রাজাকে নিজের মর্যাদা এবং আর্থিক অবস্থা বজায় রাখার জন্য আপ্রাণ চেষ্টা করে যেতে হয়। গৈন্দা সিংহের (বিপিন শর্মা) নেতৃত্বে তার প্রতিদ্বন্দ্বী রাজনৈতিক দল, রাজা এবং তার মিত্রদের নির্মূল করার জন্য অবিচ্ছিন্নভাবে চেষ্টা করা যায়। তাদের প্রচেষ্টা, কয়েক দশক ধরে এই রাজপরিবারের হাতে থাকা প্রশাসনের ক্ষমতা ছিনিয়ে নেওয়া। অবশেষে, রাজার সঙ্গে থাকে কেবলমাত্র তার সবচেয়ে বিশ্বস্ত এবং বিপজ্জনক সেবক কানহাইয়া (দীপরাজ রানা)। সুন্দরী উপপত্নীর দিকে রাজার আগ্রহের কারণে, রাণী তার মনোযোগ পাবার এবং তাকে নিজের দিকে ফিরিয়ে আনার চেষ্টা করে। রাজা তার জীবনযাত্রা আগের মত চালিয়ে নিতে সক্ষম হওয়ার চেষ্টায় চুক্তি হত্যার দায়িত্ব নিতে শুরু করে এবং নির্বাচনের প্রচারণা চালানোর সময় তার রাজনৈতিক পরিস্থিতি আরও দৃঢ়ভাবে ধরে রাখতে চেষ্টা করে। তার সঙ্গীদের চলে যাওয়ার ফলে এবং আর্থিক পরিস্থিতির অবনতির কারণে এটি তার জন্য কঠিন হয়ে দাঁড়ায়।  নাটক আরও ঘনীভূত হয় যখন সেই প্রতিদ্বন্দ্বী দলটি বাবলুকে (রণদীপ হুদা) রাণীর অস্থায়ী চালক হিসাবে সাজিয়ে কাজে লাগায়, রাজার সম্বন্ধে তথ্য যোগাড় করতে এবং তাকে হত্যার ষড়যন্ত্র করতে। স্বামীর মনোযোগের অভাবে এবং একই কারণে কিছুটা হিস্টিরিয়া-গ্রস্ত হয়ে রাণী বাবলুর সাথে যৌন সম্পর্কে জড়িয়ে পড়ে। এই ভাবে বাবলু রাণীর গভীর গভীর প্রেমে পড়ে যায় এবং রাজার সামনে তার আসল কার্যভার প্রকাশ করে ফেলে। রানী বাবলুকে কাজে লাগায় তার স্বামীর উপপত্নীকে হত্যা করার জন্য। বাবলু তার চাহিদা মেটায়, কিন্তু ফলস্বরূপ উচ্চাভিলাষী হয়ে ওঠে। সে এখন রানীকে এবং রাজার ক্ষমতাকে কুক্ষিগত করতে চায়।  চরম অবস্থায় বাবলু তার সাহেবকে খুন করার পরিকল্পনা করে। তাকে এবং কানাহাইয়াকে গুলি করতে বাবলু সফল হয়। রাজা বেঁচে যায়। পরে, রানি বাবলুকে গুলি করে হত্যা করায় এবং বলে যে "সে কেবল শয্যাসঙ্গী হতে পারে, কিন্তু সাহেব নয়"। সাহেব আস্তে আস্তে সুস্থ হয়ে উঠে এবং নির্বাচনে জয়ী হয়। কাহিনীর শেষে, রাণী নিজের জন্য একজন নতুন গাড়িচালক নিয়োগ করে, এটি ইঙ্গিত দেয় এর পরের অংশ আসতে চলেছে।  চরিত্র চিত্রণ  জিমি শেরগিল- আদিত্য প্রতাপ সিং  মাহি গিল- মাধবী দেবী   রণদীপ হুদা- ললিত / বাবলু  বিপিন শর্মা- গাইন্ধা সিং  দীপরাজ রানা- কানহাইয়া   শ্রেয়া নারায়ণ- মহুয়া   দীপাল শ- সুমন  মুকেশ ত্যাগী- জয়সওয়াল  শরৎ কাক্কর- ট্যান্ডন  তিগমাংশু ধুলিয়া- একটি বিশেষ উপস্থিতি  রেশম- ললিতের বান্ধবী  রাজীব গুপ্ত- বিধায়ক প্রভু তিওয়ারি   মুক্তি মোহন- একটি আইটেম নাম্বারে  জয় প্যাটেল- জয়  প্রযোজনা চলচ্চিত্রটি নির্মানের খরচ ছিল । এর শিরোনামটি সাহিব বিবি অউর গুলাম (১৯৬২) থেকে অনুপ্রাণিত হয়েছিল।  সাউন্ডট্র্যাক  ট্র্যাক তালিকায়ন  প্রতিক্রিয়া সমালোচকদের প্রতিক্রিয়া সাহেব, বিবি অউর গ্যাংস্টার শীর্ষ পর্যালোচকদের কাছ থেকে প্রশংসা পেয়েছিল। বলিউড হাঙ্গামার তরুণ আদর্শ একে ৫ এর মধ্যে ৩.৫ তারা দিয়েছিলেন, তিনি এর শক্তিশালী গল্প, আকর্ষক চিত্রনাট্য, নায়কোচিত সংলাপ এবং উচ্চ স্তরের প্রদর্শনের প্রশংসা করেছিলেন। টাইমস অব ইন্ডিয়ার নিখাত কাজমী এটিকে ৫ এর মধ্যে ৪টি তারা দিয়েছিলেন এবং বলছিলেন ছিবিটি "দেখা আবশ্যক"। মুভি টকিজ এটিকে ৪/৫ তারা দিয়েছিল এবং এটিকে তিগমাংশু'র "টুইস্টি ট্যুর ডি ফোর্স!" বলেছিল। ডিএনএ ভারতের অনিরুদ্ধ গুহ ছবিটিকে ৪/৫ তারা দিয়েছিলেন এবং বলেছিলেন, "সাহেব বিবি অউর গ্যাংস্টার আপনাকে প্রথম থেকেই টেনে আনে, ধরে রাখে এবং উচ্চে পৌঁছে দেয়।" গুহ এই ছবিতে প্রণয়, অ্যাকশন এবং রসবোধের নিখুঁত মিশ্রণেরও প্রশংসা করেছিলেন। রেডিফ মুভিজের আইয়াজ শেখ ছবিটির প্রশংসা করে বলেছিলেন "সাহেব বিবি অউর গ্যাংস্টার  জটিল রাজনীতি, ভালবাসা এবং বিশ্বাসঘাতকতার এক আকর্ষণীয় গল্প", এবং ছবিটিকে ৩.৫/৫ তারা দিয়েছিলেন।  তথ্যসূত্র  বহিঃসংযোগ    Saheb Biwi Aur Gangster on Movie Talkies   বিষয়শ্রেণী:২০১১-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:তিগমাংশু ধুলিয়া পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:গুজরাতে ধারণকৃত চলচ্চিত্র